**NOTĂ INFORMATIVĂ**

**la proiectul hotărârii Guvernului ,,Cu privire la modificarea şi completarea unor hotărâri ale Guvernului”**

Prezentul proiect de hotărâre a Guvernului a fost elaborat de către Ministerul Finanţelor în vederea asigurării realizării prevederilor art. V alin. (2) din Legea nr.104 din 09 iunie 2017 pentru modificarea şi completarea unor acte legislative.

Scopul proiectului nominalizat vizează aducerea în concordanță a Hotărârii Guvernului nr.331 din 28 mai 2012 cu privire la salarizarea funcționarilor publici, cu prevederile Legii nr. 48 din 22 martie 2012 privind sistemul de salarizare a funcţionarilor publicicu modificărileşi completările introduse prin Legea sus menţionată, precum şi aducerea în concordanță a Hotărârii Guvernului nr.266 din 09 martie 2016 ,,Cu privire la lista serviciilor publice desconcentrate administrate în mod direct/din subordinea ministerelor şi altor autorităţi administrative centrale” cuLegea nr.281 din 16 decembrie 2016 cu privire la modificarea şi completarea unor acte legislative.

Serviciul Fiscal de Stat a fost supus reorganizării prin unificarea celor 35 Inspectorate Fiscale de Stat teritoriale și Inspectoratul Fiscal Principal de Stat, din 1 aprilie 2017 fiind creat un organ unitar de administrare fiscală – Serviciul Fiscal de Stat cu statut de persoană juridică.

Prin Legea nr.281 din 16 decembrie 2016 cu privire la modificarea şi completarea unor acte legislative, s-a modificat Codul fiscal la capitolulAdministrarea fiscală, fiind stabilit statutul Serviciului Fiscal de Stat ca structură organizațională separată,care își exercită atribuțiile funcționale pe întreg teritoriul Republicii Moldova.

Astfel, în contextul în care Serviciul Fiscal de Stat este un organ unitar și nu există subdiviziuni teritoriale, în Legea nr.48 din 22 martie 2012 privind sistemul de salarizare a funcţionarilor publici, a fost omisă diferențierea gradului de salarizare între aparatul central și subdiviziunile teritoriale. De asemenea, la acest compartiment, se relevă căîn urma modificărilor menționate, funcția de Șef de inspectorat, Șef de inspectorat teritorial,Contabil-șef nu mai există.

**Fundamentarea economico-financiară**

Pentru implementarea proiectului de hotărâre menţionat nu vor fi necesare mijloace financiare suplimentare. Salarizarea angajaților Serviciului Fiscal de Stat se va efectua în limita alocațiilor bugetare pentru anul respectiv.

**Consultarea publică a proiectului**

În scopul respectării prevederilor Legii nr.239-XVI din 13 noiembrie 2008 privind transparenţa în procesul decizional, proiectul de hotărâre va fi plasat pe pagina <http://mf.gov.md/ro/transparența-decizională/procesul-decizional>.

Proiectul se remite spre avizare Ministerului Sănătăţii, Muncii şi Protecţiei Sociale şi Ministerul Justiţiei, precum şi se va prezenta Centrului Naţional Anticorupţie pentru a fi supus expertizei anticorupţie.

Propunerile relevante vor fi luate în consideraţie la etapa de definitivare a proiectului.

**Ministrul Finanțelor Octavian ARMAȘU**